ddrg/super_eurlex huggingface dataset:
(4)

Španija je 3. in 21. junija 2011 v skladu s točko 7.2 navedene priloge predložila prošnjo s podatki, ki potrjujejo, da je osem ribiških plovil dokončno prekinilo svoje aktivnosti med 1. februarjem 2004 in 31. januarjem 2010, tri ribiška plovila pa so dokončno prekinila svoje aktivnosti med 1. februarjem 2010 in 31. januarjem 2011, pri čemer te aktivnosti niso bile vključene v nobeno predhodno prošnjo za dodatne dni. Ob upoštevanju predloženih podatkov in metode izračuna iz drugega pododstavka točke 7.1 navedene priloge je Španiji treba dodeliti 9 dodatnih dni na morju za plovila iz točke 1 navedene priloge, in sicer za obdobje med 1. februarjem 2011 in 31. januarjem 2012.
(3)

Člen 3 Uredbe Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (2) določa pravila o odhodkih, ki so upravičeni do finančne pomoči Unije.
(1)

Člen 2(1) Direktive 94/9/ES določa, da države članice sprejmejo vse ustrezne ukrepe za zagotovitev, da se lahko oprema, zaščitni sistemi in naprave, za katere se uporablja Direktiva, dajejo na trg in uporabljajo le, če ob ustrezni namestitvi in vzdrževanju ter namenski uporabi ne ogrožajo zdravja in varnosti ljudi ter, kjer je to primerno, domačih živali ali lastnine.
(4)

Komisija je o začetku postopka uradno obvestila proizvajalce izvoznike na Kitajskem, uvoznike, trgovce, uporabnike in združenja, za katere je znano, da jih to zadeva, kitajske organe in vse znane proizvajalce Unije. Zainteresirane strani so imele možnost, da pisno izrazijo svoja stališča in zahtevajo zaslišanje v roku iz obvestila o začetku.
IZVEDBENI SKLEP KOMISIJE

z dne 5. avgusta 2011

o odobritvi dajanja na trg fosforiliranega koruznega škroba kot nove živilske sestavine v skladu z Uredbo (ES) št. 258/97 Evropskega parlamenta in Sveta

(notificirano pod dokumentarno številko C(2011) 5550)

(Besedilo velja za EGP)

(2011/494/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,

ob upoštevanju naslednjega:

V skladu s členom 6(4) Uredbe (ES) št. 258/97 so bili v 60 dneh predloženi utemeljeni ugovori zoper trženje proizvoda.

EFSA je 10. septembra 2010 v „Znanstvenem mnenju o varnosti fosforiliranega diškrobnega fosfata kot nove živilske sestavine“ (2) ugotovila, da je fosforilirani diškrobni fosfat varen pod predlaganimi pogoji uporabe in predlaganimi vrednostmi vnosa.

Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

Člen 1

Fosforilirani diškrobni fosfat, kakor je določen v Prilogi, se lahko daje na trg Unije kot nova živilska sestavina za uporabe v pečenih pekarskih izdelkih, testeninah, žitnih kosmičih za zajtrk in žitnih ploščicah z najvišjo vsebnostjo 15 %.

Člen 2

Pri označevanju živil, ki vsebujejo fosforilirani diškrobni fosfat, odobren s tem sklepom, je označba zanj „fosforilirani koruzni škrob“.

Člen 3

Ta sklep je naslovljen na National Starch Food Innovation, Corn Products UK Ltd., Prestbury Court, Greencourts Business Park, 333 Styal Road, Manchester M22 5LW, Anglija.

(1) UL L 43, 14.2.1997, str. 1.

(2) EFSA Journal 2010; 8(9): 1772.

PRILOGA

SPECIFIKACIJE FOSFORILIRANEGA KORUZNEGA ŠKROBA

Opis: Nova živilska sestavina je bel ali skoraj bel prašek.

Fosforilirani koruzni škrob (fosforilirani diškrobni fosfat) je kemično spremenjen obstojni škrob, pridobljen iz škroba z visoko vsebnostjo amiloze, in sicer s kombiniranimi kemičnimi obdelavami, ki so ustvarile navzkrižne fosfatne vezi med ostanki ogljikovih hidratov in esteriziranimi hidroksilnimi skupinami.

Št. CAS: 11120-02-8

Kemijska formula: (C6H10O5)n [(C6H9O5)2PO2H]x [(C6H9O5)PO3H2]y

n = število enot glukoze; x, y = stopnje substitucije
(2)

Belgija je v dopisu z dne 7. avgusta 2008 predložila zahtevek za priznanje Azerbajdžana. Na podlagi zahteve Belgije je Komisija ocenila sisteme za izobraževanje in izdajanje spričeval v Azerbajdžanu, da bi preverila, ali ta država izpolnjuje zahteve Konvencije STCW in ali so bili sprejeti ustrezni ukrepi za preprečevanje goljufij, povezanih s spričevali. Navedena ocena je temeljila na rezultatih inšpekcijskega pregleda, ki so ga opravili strokovnjaki Evropske agencije za pomorsko varnost februarja 2009. Med navedenim inšpekcijskim pregledom so bile v sistemih za izobraževanje in izdajanje spričeval odkrite določene pomanjkljivosti.
(2)

Svet je 8. julija 2002 pooblastil Komisijo za začetek pogajanj z Avstralijo o spremembah Sporazuma o vzajemnem priznavanju. Pogajanja so se uspešno zaključila in Sporazum med Evropsko unijo in Avstralijo, ki spreminja Sporazum o vzajemnem priznavanju ugotavljanja skladnosti, certifikatov in oznak med Evropsko skupnostjo in Avstralijo (v nadaljnjem besedilu: Sporazum) je bil parafiran v Bruslju 23. junija 2009.
(4)

Leta 1998 je bilo v bolnišnice, izbrane kot vzorčne, v 15 državah članicah Evropske unije prepeljanih 129 otrok zaradi poškodbe, nastale kot posledica zanke iz vrvice okenskega senčila ali draperije (2). V Združenem kraljestvu ocenjujejo, da vsako leto umreta eden ali dva otroka, ker se zapleteta v vrvice senčila. Nedavno je Komisija izvedela za deset nesreč, v katerih so umrli otroci, stari od 15 do 36 mesecev, in ki so se zgodile na Irskem, Finskem, Nizozemskem, v Združenem kraljestvu in Turčiji v obdobju od leta 2008 do 2010. Iz Združenih držav Amerike poročajo, da je bilo od leta 1999 119 primerov s smrtnim izidom in 111 primerov nesreč s skorajšnjim smrtnim izidom, ki so se zgodili zaradi okenskih zastorov na upravljanje z vrvico. V Kanadi je od leta 1986 s temi proizvodi povezanih 28 primerov s smrtnim izidom in 23 skorajšnjih nesreč s skorajšnjim smrtnim izidom. V Avstraliji se je od leta 2000 z vrvicami senčil po nesreči zadavilo vsaj 10 otrok (3). Vendar pa ti podatki prikazujejo le del težave, saj o tovrstnih nesrečah pogosto ne poročajo (4).
(3)

Trgovina s temi proizvodi med Grenlandijo in Unijo bi se morala torej izvajati v skladu s pravili Unije na področju zdravstvenega varstva živali in varnosti hrane. Zato bi morali Danska in Grenlandija zagotoviti, da so pošiljke proizvodov, odpravljene v Unijo iz Grenlandije, skladne z ustreznimi pravili Unije na področju zdravstvenega varstva živali in varnosti hrane. Zlasti upravičeni nosilci dejavnosti na področju krme in živil bi morali biti registrirani in vpisani na seznam v skladu z Uredbo (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2).
(3)

Zagotoviti je treba, da se bodo na Saint-Barthélemyju še naprej uporabljale sedanje in prihodnje določbe prava Evropske unije, ki so bistvene za delovanje ekonomske in monetarne unije, zlasti da se zagotovi enotnost monetarne politike Eurosistema, vzpostavijo enaki konkurenčni pogoji za finančne institucije na euroobmočju ter preprečijo goljufije in ponarejanje gotovine in negotovinskih plačilnih sredstev ter pranje denarja.
SL Uradni list Evropske unije L 143/38

IZVEDBENI SKLEP KOMISIJE

z dne 27. maja 2011

o določitvi simbola na podlagi Direktive 2006/7/ES Evropskega parlamenta in Sveta za obveščanje javnosti o razvrstitvi kopalnih voda in vsakršni prepovedi ali odsvetovanju kopanja

(2011/321/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2006/7/ES Evropskega parlamenta in Sveta z dne 15. februarja 2006 o upravljanju kakovosti kopalnih voda in razveljavitvi Direktive 76/160/EGS (1), in zlasti člena 15(1)(a) Direktive,

ob upoštevanju naslednjega:

(1) Člen 12(1)(a) Direktive 2006/7/ES določa obveznost obveščanja javnosti o trenutni razvrstitvi kopalne vode in vsakršni prepovedi ali odsvetovanju kopanja na podlagi jasnega in enostavnega znaka ali simbola.

(2) Ukrepi iz tega sklepa so v skladu z mnenjem odbora, ustanovljenega v skladu s členom 16(1) Direktive 2006/7/ES –

SPREJELA NASLEDNJI SKLEP:

Člen 1

Za namene aktivnega razširjanja in pravočasne razpoložljivosti informacij o razvrstitvi kopalnih voda in vsakršni prepovedi ali odsvetovanju kopanja iz člena 12(1)(a) Direktive 2006/7/ES se določijo naslednji simboli:

1. Simboli za obveščanje o prepovedi ali odsvetovanju kopanja so določeni v delu 1 Priloge k temu sklepu.

2. Simboli za obveščanje o razvrstitvi kopalne vode so določeni v delu 2 Priloge k temu sklepu.

Člen 2

Ta sklep začne veljati dan po objavi v Uradnem listu Evropske unije.

V Bruslju, 27. maja 2011 Za Komisijo Predsednik José Manuel BARROSO

(1) UL L 64, 4.3.2006, str. 37.
(4)

Organi Združenega kraljestva so Komisiji sporočili, da je po predhodnem pregledu videti, da dokumentacije za zadevne aktivne snovi izpolnjujejo zahteve v zvezi s podatki in informacijami iz Priloge II k Direktivi 91/414/EGS. Videti je, da predložene dokumentacije ustrezajo tudi zahtevam v zvezi s podatki in informacijami iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevne aktivne snovi. Vlagatelja sta v skladu s členom 6(2) Direktive 91/414/EGS dokumentacije naknadno poslala Komisiji in drugim državam članicam, predložene pa so bile tudi Stalnemu odboru za prehranjevalno verigo in zdravje živali.
SKLEP KOMISIJE

z dne 12. maja 2011

o postopku potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z električnimi, krmilnimi in komunikacijskimi kabli

(notificirano pod dokumentarno številko C(2011) 3107)

(Besedilo velja za EGP)

(2011/284/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (1), ter zlasti člena 13(4) Direktive,

po posvetovanju s Stalnim odborom za gradbeništvo,

ob upoštevanju naslednjega:

Komisija mora izmed dveh postopkov za potrjevanje skladnosti proizvodov po členu 13(3) Direktive 89/106/EGS izbrati najmanj zahteven postopek, ki je skladen z varnostnimi zahtevami. To pomeni, da se je treba odločiti, ali je za določen proizvod ali družino proizvodov obstoj sistema kontrole proizvodnje v tovarni, za katerega je odgovoren proizvajalec, potreben in zadosten pogoj za potrjevanje skladnosti, ali pa je zaradi izpolnjevanja meril iz člena 13(4) potrebna intervencija odobrenega certifikacijskega organa.

Člen 13(4) Direktive 89/106/EGS zahteva, da je tako določen postopek treba navesti v mandatih in tehničnih specifikacijah. Zato je zaželeno, da se opredeli pojem proizvodov ali družine proizvodov, kakor se uporabljajo v mandatih in tehničnih specifikacijah.

SPREJELA NASLEDNJI SKLEP:

Člen 1

Skladnost proizvodov in družin proizvodov iz Priloge I se potrjuje po postopku, po katerem je za sistem kontrole proizvodnje v tovarni, s katerim se zagotavlja skladnost proizvoda z ustreznimi tehničnimi specifikacijami, odgovoren izključno proizvajalec.

Člen 2

Skladnost proizvodov in družin proizvodov iz Priloge II se potrjuje po postopku, po katerem je poleg sistema kontrole proizvodnje v tovarni, ki ga izvaja proizvajalec, v oceno in nadzor kontrole proizvodnje ali proizvoda samega vključen tudi odobren certifikacijski organ.

Člen 3

Izbira postopka za potrjevanje skladnosti, kot je določen v Prilogi III, se navede v ustreznih tehničnih specifikacijah.

Člen 4

Ta sklep je naslovljen na države članice.

(1) UL L 40, 11.2.1989, str. 12.

PRILOGA I

Električni, krmilni in komunikacijski kabli (1)

Za uporabo v zgradbah in drugih civilnih gradbenih delih, za katere veljajo predpisi o nevarnih snoveh in/ali požarni odpornosti, razen za proizvode iz materialov iz snovi Aca, B1ca, B2ca, Cca.

(1) Za električne, krmilne in komunikacijske kable, ki se uporabljajo v napetostnem območju med 50 in 1 000 V pri izmeničnem toku in med 75 in 1 500 V pri enosmernem toku, veljajo določbe Direktive Sveta 73/23/EGS, znane tudi kot „direktiva o nizki napetosti“ (UL L 77, 26.3.1973, str. 29).
(108)

Po navedbah francoskih organov je zadruga CELF krila nekatere stroške, povezane z obdelavo „majhnih naročil“. Po mnenju francoskih organov ustvarjajo nekatera naročila na trgu izvoznega posredništva dodatne stroške, in sicer take, da storitev ne more biti donosna. Francoski organi so navedli, da so za opredelitev „majhnega naročila“ izbrali prag 500 FRF (76,22 EUR) in da je bil ta prag določen empirično. Pojasnili so, da so lahko nekatera naročila, manjša od 500 FRF, donosna, medtem ko druga, višja od tega zneska, niso. Cilj je bil najti ekonomsko sprejemljivo metodo, da bi bila zadruga CELF pripravljena prevzeti majhna naročila, čeprav ne dovolj donosna.
(1)

V skladu s Sklepom Sveta 2010/314/EU (1) sta bila 31. maja 2010 in 8. junija 2010 v imenu Unije podpisana Ženevski sporazum o trgovini z bananami med Evropsko unijo ter Brazilijo, Kolumbijo, Kostariko, Ekvadorjem, Gvatemalo, Hondurasom, Mehiko, Nikaragvo, Panamo, Perujem in Venezuelo ter Sporazum o trgovini z bananami med Evropsko unijo in Združenimi državami Amerike s pridržkom njune poznejše sklenitve.
(5)

V skladu s členom 32(6) Uredbe (ES) št. 1290/2005 se lahko države članice odločijo, da ne bodo izvajale postopka izterjave. Takšno odločitev je mogoče sprejeti le, če je skupna vsota že obstoječih in verjetnih stroškov izterjave višja od zneska izterjave ali če izterjave ni mogoče izvršiti zaradi plačilne nesposobnosti dolžnika ali oseb, ki so pravno odgovorne za nepravilnost, pri čemer je plačilna nesposobnost ugotovljena in priznana v skladu z nacionalno zakonodajo. Če je takšna odločitev sprejeta v štirih letih po prvi upravni ali sodni ugotovitvi ali v osmih letih, če je izterjava v postopku pred nacionalnimi sodišči, se 100 % finančnih posledic zaradi neizvršene izterjave krije iz proračuna EU. V poročilu iz člena 32(3) Uredbe (ES) št. 1290/2005 so navedeni zneski, za katere so se države članice odločile, da jih ne bodo izterjale, in razlogi za takšno odločitev. Ti zneski niso v breme državam članicam in se zato krijejo iz proračuna EU. Ta sklep ne vpliva na prihodnje sklepe o uskladitvi v skladu s členom 32(8) navedene uredbe.
(3)

Pristojni organi Združenega kraljestva so Komisiji sporočili, da je po predhodnem pregledu dokumentacije za zadevno aktivno snov videti, da dokumentacija izpolnjuje zahteve v zvezi s podatki in informacijami iz Priloge II k Direktivi 91/414/EGS. Videti je, da predložena dokumentacija ustreza tudi zahtevam v zvezi s podatki in informacijami iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. Vlagatelj je v skladu s členom 6(2) Direktive 91/414/EGS dokumentacijo naknadno poslal Komisiji in drugim državam članicam, predložena pa je bila tudi Stalnemu odboru za prehranjevalno verigo in zdravje živali.
(1)

Uredba (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (1) v členu 21 določa, da je Evropski center za spremljanje drog in odvisnost od drog odprt za sodelovanje s tistimi tretjimi državami, ki imajo podobne interese kot Unija in njene države članice v zvezi s cilji in delom Centra.
(3)

Treba je zagotoviti, da se po vsej Uniji ohranja visoka raven varstva okolja, zlasti kadar ciljna država nima zmogljivosti za predelavo določenih vrst odpadkov ali pa so te nezadostne. Zato mora Romunija še naprej imeti možnost, da ugovarja predvidenim pošiljkam določenih neželenih odpadkov, ki so namenjene za predelavo na njenem ozemlju. Posledično je treba odstopanje, ki velja za Romunijo, podaljšati do 31. decembra 2015.
(2)

Vloga zajema tudi dajanje na trg drugih proizvodov, ki niso živila in krma ter vsebujejo bombaž 281-24-236x3006-210-23 ali so iz njega sestavljeni, za enako uporabo kot katera koli druga sorta bombaža, razen za gojenje. Zato vloga v skladu s členom 5(5) in členom 17(5) Uredbe (ES) št. 1829/2003 vključuje podatke in informacije, ki jih zahtevata prilogi III in IV k Direktivi 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (2), ter informacije in ugotovitve o oceni tveganja, opravljeni po načelih iz Priloge II k Direktivi 2001/18/ES. Vloga vključuje tudi načrt spremljanja učinkov na okolje v skladu s Prilogo VII k Direktivi 2001/18/ES.
Iz javno dostopnih virov in uradnih poročil, tudi iz poročil strokovne skupine Odbora VS ZN za sankcije v DR Kongo, izhaja, da je Jamil Mukulu vojaški vodja Zavezniških demokratičnih sil, tuje oborožene skupine, ki deluje v DR Kongo ter ovira razoroževanje in prostovoljno vračanje oziroma ponovno naseljevanje borcev Zavezniških demokratičnih sil, kar je navedeno tudi v odstavku 4(b) Resolucije 1857 (2008).

Ntabo Ntaberi SHEKA

4. april 1976 Ozemlje Walikale, Demokratična republika Kongo

Kongovec Glavni poveljnik, Obramba Konga Nduma, skupina Mayi Mayi Sheka

Ntabo Ntaberi Sheka, glavni poveljnik politične veje skupine Mayi Mayi Sheka, je politični vodja kongovske oborožene skupine, ki ovira razoroževanje, demobilizacijo oziroma ponovno vključevanje borcev. Skupina Mayi Mayi Sheka je kongovska milica z bazo na ozemlju Walikale v vzhodnem delu DR Kongo. Skupina Mayi Mayi Sheka je izvedla napade na rudnike v vzhodnem delu DR Kongo ter prevzela rudnike Bisiye in jih odvzela lokalnim prebivalcem. Ntabo Ntaberi Sheka je tudi huje kršil mednarodno pravo z dejanji, katerih tarča so otroci. V obdobju od 30. julija do 2. avgusta 2010 je Ntabo Ntaberi Sheka načrtoval in naročil več napadov na ozemlju Walikale, da bi kaznoval lokalne prebivalce, ki naj bi sodelovali s kongovskimi vladnimi silami. V napadih so bili otroci posiljeni in ugrabljeni za opravljanje prisilnega dela, deležni pa so bili okrutnega, nečloveškega ali poniževalnega ravnanja. Milica Mayi Mayi Sheka tudi prisilno rekrutira dečke in na podlagi rekrutiranja zadržuje otroke v svojih vrstah.
(2)

V skladu s členom 4(2)(c) Sklepa 2009/986/EU je bil na spletni strani GD Komisije za kmetijstvo in razvoj podeželja ter v Uradnem listu Evropske unije (2) objavljen javni razpis. Na podlagi teh prijav in ob upoštevanju zahteve o zbiranju, obdelavi in objavi osebnih podatkov v skladu z določbami Uredbe (ES) št. 45/2001 Evropskega parlamenta in Sveta z dne 18. decembra 2000 varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (3) mora Komisija imenovati člane skupine strokovnjakov izmed strokovnjakov s primernim osnovnim znanjem –
(1)

Uredba (ES) št. 178/2002 določa splošna načela, ki na ravni Unije in nacionalni ravni urejajo živila in krmo na splošno ter zlasti varnost živil in krme. Določa tudi nujne ukrepe, kadar je očitno, da živila ali krma, uvožena iz tretje države, zelo verjetno pomeni resno tveganje za zdravje ljudi in živali ali za okolje, in kadar takega tveganja ni mogoče zadovoljivo obvladati z ukrepi, ki jih sprejmejo zadevne države članice.
(4)

Marca in aprila 2011 je Komisija opravila inšpekcijski pregled v Bangladešu. Rezultati navedenega inšpekcijskega pregleda so potrdili znatne izboljšave v navedeni tretji državi; še posebej pri izvajanju analitskih metod, uporabljenih za spremljanje ostankov in sledljivost živali in proizvodov.
(6)

Za te aktivne snovi je bil ocenjen vpliv na zdravje ljudi in okolje v skladu z določbami člena 6(2) in (4) Direktive 91/414/EGS za uporabe, ki so jih predlagali vlagatelji. Država članica poročevalka je Komisiji predložila osnutke poročil o oceni 21. novembra 2003 (benalaksil-M), 25. januarja 2008 (gama-cihalotrin) in 19. februarja 2008 (valifenalat).
(3)

Svet je 8. junija 2010 sprejel Sklep 2010/322/SZVP (4) o spremembah in podaljšanju Skupnega ukrepa 2008/124/SZVP za obdobje dveh let do 14. junija 2012, ter določil referenčni finančni znesek do 14. oktobra 2010.
2.

člen 3(7) se spremeni: (a) točka (g) se nadomesti z naslednjim: „(g) dokapitalizacija nacionalnih bank do konca julija 2011 (če banki Irish Life & Permanent in Bank of Ireland ustrezno prilagodita pričakovani prodaji premoženja in odgovorno upravljanje) v skladu z ugotovitvami previdnostne ocene likvidnosti (PLAR) in previdnostne ocene kapitala (PCAR) iz leta 2011, ki jih je 31. marca 2011 naznanila Centralna banka Irske. Da se zagotovi nadaljnja delitev bremena, bo končna vsota 0,51 milijarde za dokapitalizacijo banke Bank of Ireland dosežena do konca leta 2011 in vsaka nadaljnja dokapitalizacija banke Irish Life & Permanent bo dokončana po dokapitalizaciji sektorja zavarovalništva.“; (b) dodajo se naslednje točke: „(q) predložitev finančnega dokumenta s predproračunskimi obeti in srednjeročnim načrtom za fiskalno konsolidacijo za obdobje 2012–2015, v katerem je opredeljena splošna sestava prilagoditev prihodkov in odhodkov za posamezno leto in ki je skladen s cilji iz Priporočila Sveta z dne 7. decembra 2010, v predstavniškem domu (Dáil Éireann) do konca oktobra; (r) do predložitve proračuna za leto 2012 (začetek decembra 2011) naznanitev obvezujočih srednjeročnih zgornjih mej za gotovinske odhodke ter določitev ukrepov v zvezi s prihodki in odhodki, ki so potrebni za dosego prilagoditve v obdobju 2012–2015; (s) izdaja smernic s strani Centralne banke Irske, v katerih je razloženo, kako lahko banke knjižijo računovodske izgube, ki so jih utrpele v portfelju posojil, do konca decembra 2011; (t) objava novih smernic s strani Centralne banke Irske za oceno poroštev, danih za pridobitev bančnega posojila, do konca decembra 2011; (u) priprava osnutka programa prodaje premoženja, vključno z določitvijo potencialnih sredstev za prodajo, morebitnimi potrebnimi regulativnimi spremembami in časovnim razporedom za izvedbo, in razprava o osnutku do konca decembra 2011.“
(h)

zdravila, kot so opredeljena v Direktivi 2001/83/ES, medicinske pripomočke, izdelane iz živalskih tkiv, ki so narejena neživa, kot je navedeno v členu 1(5)(g) Direktive Sveta 93/42/EGS (20), zdravila za uporabo v veterinarski medicini, kot so opredeljena v Direktivi 2001/82/ES, in zdravila v preskušanju, kot so opredeljena v Direktivi 2001/20/ES;
(9)

Tako je treba v sektorju kmetijstva, ribištva in agroživilske industrije na sezname iz Priloge k Sklepu 2004/162/ES vnesti nekatere vrste mesa (oznake izdelkov 0201, 0202, 0203, 0204, 0208 in 0210), rib (oznake izdelkov 0304 in 0305) in izdelkov iz mesa (oznaki izdelkov 1601 in 1602), nekatere vrste sladkorja (oznaka izdelka 1702), pekovske izdelke (oznaka izdelka 1905), nekatere konzervirane izdelke iz zelenjave in sadja (oznaki izdelkov 2001 in 2006), džeme (oznaka izdelka 2007), nekatere omake (oznaka izdelka 2103), sladoled in druge ledene sladice (oznaka izdelka 2105), nekatere vrste različnih živil (oznaka izdelka 2106) ter nekatere likerje in druge pijače na osnovi ruma (oznaki izdelkov 2208 70 in 2208 90).
16.

vstavi se naslednji člen: „Člen 12a Omejitev odgovornosti 1. Člani odbora so oproščeni vsakršne odgovornosti za zahtevke v zvezi z izpolnjevanjem svojih nalog iz člena 5. 2. Europol povrne škodo članom odbora pri zahtevkih za odškodnino, ki jih vložijo udeleženci v skladu in/ali druge zainteresirane strani v zvezi z izpolnjevanjem svojih nalog iz člena 5. 3. Z odstopanjem od odstavkov 1 in 2 tega člena, člani odbora odgovarjajo za hudo malomarnost in resne kršitve, med drugim za goljufijo, korupcijo, nezakonito prisvajanje sredstev in krajo.“;
(3)

Ciper je Komisijo prosil za odobritev zamenjave enačbe, ki se uporablja pri metodi za razvrščanje prašičjih trupov „Hennessy Grading Probe (HGP 4)“, in odobritev nove neinvazivne posodobljene metode (Ultra FOM 300) za razvrščanje prašičjih trupov na svojem ozemlju ter je v protokolu iz člena 23(4) Uredbe Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (3) predložil podroben opis preskusa z razkosanjem, v katerem so navedeni načela, na katerih temelji ta metoda, rezultati preskusa z razkosanjem in enačbe, uporabljene za ocenjevanje vsebnosti pustega mesa.